Valeriu Șușnea



Ana Șușnea, pictoriță, a fost angajată în ICR în octombrie 2019 prin detașare. Înainte de a ajunge în ICR, pictorița a picat un concurs în anul 2017, pentru postul de muzeograf la Muzeul Hărților.



Valeriu Șușnea este și șeful filialei Buzău a Uniunii Artiștilor Plastici ( UAP) și, în această calitate, a organizat expoziții cu sprijinul instituției chiar în Sala Mare a ICR.



Liliana Turoiu și Valeriu Susnea

Surse Libertatea susțin că pe Valeriu Șușnea îl leagă o prietenie de fost șefă ICR, Liliana Țuroiu. De altfel, în aprilie 2018, expoziția „Filiala Buzău 50” a fost deschisă publicului în prezența fostului președinte ICR, Liliana Țuroiu.



În echipa de artiști coordonată de Șușnea apare și numele fiicele sale.



Președintele ICR nu vrea să comenteze, pentru că a fost sunat pe număr privat



Contactat să explice această situație, președintele interimar al ICR, Mirel Taloș nu a dorit să comenteze, argumentând că este sunat pe un număr de telefon privat.



Mirel Taloș

Nici Valeriu Șușnea nu a dorit să lămurească această situație de conflict de interese, cel puțin unul moral. „Nu doresc să comentez”, a fost răspunsul său repetitiv. Întrebat dacă vede o situație de nepotism în angajarea fiicei sale, în contextul în care el este membru în consiliul de conducere al ICR, Șușnea a răspuns că Libertatea trebuie să verifice cum se fac angajările în ICR, dacă au fost organizate concursuri în instituție.



Recomandări Român din Italia, șocat de modul în care a început școala în Peninsulă: „E lipsă de profesori. Manuale nu prea sunt. Ore se fac puține. La grădiniță, cursurile se țin afară”

Alte exemple de nepotism în ICR



Libertatea a arătat, în câteva anchete jurnalistice, că în cea mai importantă instituție de politici culturale angajările nu s-au mai făcut prin organizarea de concursuri transparente, ci prin metoda lipsită de profesionalism a „delegării”.



Un caz asemănător a fost prezentat săptămâna trecută, când Libertatea dezvăluia că la cabinetul președintelui interimar, Mirel Taloș, întâlnim un alt caz clasic de nepotism: fostul șofer al lui Mirel Taloș, Ionel Bogdănel Tănase, care între timp a fost avansat pe postul de șef secretariat la cabinetul președintelui, și-a adus și fiica vitregă angajată în institut.



Fiica vitregă a lui Ionel Bogdănel Tănase, Cristina Rus, a ocupat funcția de șef cabinet la președintele Taloș, dar a fost transferată brusc la un alt departament (Direcția programe interne), după ce Libertatea a cerut în mod oficial explicații despre ea, susțin sursele publicației.



Citeşte şi:

Sorina Pintea, ex-ministrul Sănătății, a fost păzită permanent de gardieni și de o altă arestată

Companie americană, prinsă în România când arunca deșeuri medicale direct în groapa de gunoi. Dosarul este plimbat de 5 ani între DIICOT și Parchete

Cine ne anunță cum stăm cu coronavirusul: doctorul Streinu-Cercel, șeful institutului ce le inventa boli pacienților pentru a deconta mai mulți bani de la Casa de Asigurări﻿

PARTENERI - GSP.RO Selfieurile ucigașe! 10 poze făcute fix înainte ca protagoniștii să moară

PARTENERI - PLAYTECH 'România va fi cucerită de Rusia' - Previziunea îngrijorătoare care urmează să vină peste câteva luni

HOROSCOP Horoscop 17 septembrie 2020. Leii se pot considera un model pentru cei din jur, mai ales cei care îi cunosc bine

Telekomsport Ies la iveală detalii terifiante! Celebra balerină, dezmembrată şi dizolvată în acid sulfuric. Poliţia are un suspect